Feb 07,2017
ఆ డిపాజిట్లను పట్టించుకోం: సీబీడీటీ
న్యూఢిల్లీ : పెద్ద నోట్ల రద్దు నేపథ్యంలో బ్యాంకు ఖాతాల్లో రూ.2.5 లక్షల లోపు నగదును డిపాజిట్లపై ఎలాంటి ప్రత్యేక చర్యలు తీసుకోబమని 'కేంద్ర ప్రత్యక్ష పన్నుల బోరు ' ్డ(సీబీడీటీ) వెల్లడించింది. ఈ ఖాతాలపై ఎలాంటి విచారణ చేయబోమని ఆదాయపు పన్ను శాఖ వివరణ ఇచ్చింది. అంతకుమించి నగదు జమైన ఖాతాలకు సరిపడా ఐటీ రిటర్న్‌లు కనిపించకపోతే ఆలాంటి ఖాతాదారులపై ప్రత్యేక చర్యలు తీసుకోనున్నట్టుగా సీఐఐ సదస్సులో మాట్లాడుతూ సీబీడీటీ సుశీల్‌ చంద్రా తెలిపారు. కోటి రూపాయలు అంతకన్నా ఎక్కువ విలువ చేసే ఖాతాలు, 2015-16 ఐటీ రిటర్న్‌లకు సరిపోలని వాటిపై ప్రధానంగా దృష్టి కేంద్రీకరిస్తున్నా మన్నారు. లావాదేవీలు అన్ని నిబంధనలకు లోబడి సక్రమంగా ఉన్న వ్యక్తులు భయపడాల్సిన అవసరం లేదన్నారు. అలాంటి వారిని ఎట్టి పరిస్థితుల్లోనూ వేధింపులకు గురి చేయబోమన్నారు.
ప్రస్తుతం నగదు డిపాజిట్ల గణాంకాల ఆధారంగా రూ.2లక్షలు, రూ.80లక్షలు.. రూ.80లక్షల కన్నా ఎక్కువ వాటిని విభజిస్తున్నామన్నారు. కేంద్ర ప్రభుత్వం సూచించిన ప్రకారం రూ.2.5లక్షల వరకూ డిపాజిట్లు చేసిన వారిని ప్రశ్నించబో మన్నారు. ప్రస్తుత డిపాజిట్లు, గణంకాలను ఓ కొలిక్కి తెచ్చే కసరత్తు జరుగుతుందన్నారు.
మీ స్నేహితులకు రికమెండ్ చెయ్యండి